มะละกอฮอลแลนด์ ผลไม้ชื่อไกล ฝีมือคนไทยพัฒนา
ประเทศไทยได้ชื่อว่าเป็นเมืองแห่งผลไม้ที่สําคัญแห่งหนึ่งของโลก ที่นอกจากจะมีผลไม้ตามฤดูกาล ชนิดต่างๆ ที่มีคุณภาพดี รสชาติแสนอร่อยมากมายหลายชนิด ทยอยหมุนเวียนผลัดเปลี่ยนมาให้เราได้กินกันตลอดทั้งปีแล้ว เรายังมีผลไม้สุกที่ออกผลได้ตลอดทั้งปี มีรสชาติหวานอร่อยและมีประโยชน์อีกตั้งหลายชนิด ซึ่งหนึ่งในนั้นก็คือ มะละกอสุก ซึ่งเราหาซื้อกินกันได้ตลอด โดยเฉพาะมะละกอฮอลแลนด์ ซึ่งเป็นสายพันธุ์ที่คนไทยนิยมกันมากที่สุด เพราะอร่อยถูกปากและราคาไม่แพงเมื่อเทียบกับผลไม้ชนิดอื่น